手提電話

thumb|250px|舊式手提電話

手提電話，或者流動電話，簡稱手提、手電或者手機，係可以周圍都講到嘅電話，唔使喺固定地點用。除咗好似傳統電話咁可以用來傾之外，新一代手提電話可以用來打短訊、收發電郵，甚至可以上互聯網，影相錄片同埋打機。

手提電話係一推收發站來維持通訊，站連住公共電話網絡，咁樣，呢推站組成手提電話網絡。站與站之間訊號係會重疊，以免通訊中斷。早期叫手提電話網絡做蜂窩，因為網絡覆蓋就好似蜜蜂竇裏面嘅格，一個貼住一個。六角型分佈可以起最少嘅站，最大覆蓋率。英文蜜蜂竇一格格叫，所以英文又叫做。

有一啲電話都好似手提電話周圍傾，不過就唔係用手提電話網絡。衛星電話就係一例，係直接同天上面嘅人造衛星轉駁。呢類一般都唔當係手提電話。

早期手提電話都幾大部，大細同水壺差唔多，重有人整電話型嘅水壺賣，所以啲人就叫佢做水壺，因為只係有啲錢嘅人先會用，所以就係身份象徵，啲人就叫佢做大哥大。

另一講法係，香港電視節目星星同學會有集搵咗洪金寶做嘉賓，話大家叫成龍做「大哥」，洪金寶輩份重高過佢，所以大家叫佢做「大哥大」；而佢又自稱係香港第一個擁有手提電話嘅人，所以手提電話就因為佢而有「大哥大」之稱。

再有一講法係，手提電話重未有正式名嗰稱，香港人習慣叫「室內無線電話」做「無線電話」，同時亦有部份人叫手提電話做「無線電話」。無幾耐，有套叫《英雄本色》嘅港產片，片中有個叫「大哥大」嘅角色成日揸住呢種手提電話，所以啲人就叫手提電話做「大哥大電話」。

功能電話
智能電話